ประกาศกรมสรรพสามิตเรื่องการยกเว้นภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้าพ.ศ. ๒๕๖๐[๑] อาศัยอำนาจตามความในมาตรา ๓๘แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ.๒๕๕๐ ประกอบกับข้อ ๔ ข้อ ๕ ข้อ ๖ ข้อ ๗ ข้อ ๘ และข้อ ๙แห่งกฎกระทรวงการยกเว้นภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้าพ.ศ. ๒๕๖๐ อธิบดีกรมสรรพสามิต จึงออกประกาศไว้ ดังต่อไปนี้ข้อ ๑ ในประกาศนี้สินค้าที่นำไปใช้เป็นวัตถุดิบหรือส่วนประกอบในการผลิตสินค้า หมายความว่าสินค้าที่นำไปใช้เป็นวัตถุดิบหรือส่วนประกอบในการผลิตสินค้าประเภทหรือชนิดเดิมหรืออีกประเภทหรืออีกชนิดหนึ่งซึ่งต้องเสียภาษีสรรพสามิตหรือสินค้าที่นำไปใช้เป็นวัตถุดิบหรือส่วนประกอบในการผลิตสินค้าเพื่อการส่งออกสินค้าตามความในวรรคหนึ่งมิให้หมายรวมถึงสินค้าน้ำมันหรือผลิตภัณฑ์น้ำมันที่จะนำไปใช้ในการผลิตสินค้าน้ำมันหรือผลิตภัณฑ์น้ำมันโดยการเพิ่มสารเติมแต่งและสุรากลั่นชนิดเอทานอลที่นำไปใช้เป็นวัตถุดิบหรือส่วนประกอบในการผลิตน้ำมันเชื้อเพลิงข้อ ๒ สินค้าที่นำไปใช้เป็นวัตถุดิบหรือส่วนประกอบในการผลิตสินค้าที่จะได้รับยกเว้นภาษีต้องมีลักษณะดังต่อไปนี้(๑) มิใช่สินค้าที่ผลิตขึ้นจากวัตถุดิบหรือมีส่วนประกอบของสินค้าที่ได้รับยกเว้นภาษีตามกฎกระทรวงการยกเว้นภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้าพ.ศ. ๒๕๖๐ และ(๒) เป็นสินค้าที่นำไปใช้เป็นวัตถุดิบหรือส่วนประกอบในการผลิตสินค้าที่ต้องเสียภาษีสรรพสามิตข้อ ๓ ให้ผู้ประกอบอุตสาหกรรมหรือผู้นำเข้าที่ผลิตหรือนำเข้าสินค้าที่นำไปใช้เป็นวัตถุดิบหรือส่วนประกอบในการผลิตสินค้ายื่นคำขอยกเว้นภาษีต่อสรรพสามิตพื้นที่ตามแบบ ภส. ๐๕ - ๐๔ ท้ายประกาศนี้พร้อมหลักฐานประกอบคำขอ ณ สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่หรือสำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรที่นำเข้าหรือด่านศุลกากรที่มีการดำเนินพิธีการตรวจปล่อยสินค้าตั้งอยู่ แล้วแต่กรณีหรือผ่านระบบเครือข่ายอินเทอร์เน็ตที่เว็บไซต์กรมสรรพสามิต ้ ณ สำนักงานสรรพสามิตพื้นที่ที่อนุมัติยกเว้นภาษีหนึ่งฉบับส่วนอีกหนึ่งฉบับให้ผู้ประกอบอุตสาหกรรมหรือผู้นำเข้าใช้เป็นเอกสารประกอบการดำเนินการหรือดำเนินพิธีการนำเข้าและใช้กำกับไปกับการขนสินค้าในกรณีที่ให้ผู้ประกอบอุตสาหกรรมหรือผู้นำเข้าตามวรรคหนึ่งจำหน่ายสินค้าที่นำไปใช้เป็นวัตถุดิบหรือส่วนประกอบในการผลิตสินค้าให้แก่ตัวแทนหรือบุคคลอื่นก่อนส่งสินค้าไปให้ผู้ประกอบอุตสาหกรรมที่จะนำสินค้าที่ได้รับยกเว้นภาษีไปใช้เป็นวัตถุดิบหรือส่วนประกอบในการผลิตสินค้าให้ผู้ประกอบอุตสาหกรรมหรือผู้นำเข้าตามวรรคหนึ่งระบุรายละเอียดเกี่ยวกับตัวแทนหรือบุคคลอื่นในแบบภส. ๐๕ - ๐๔ ด้วยข้อ ๔ ให้ผู้ประกอบอุตสาหกรรมที่ประสงค์จะนำสินค้าที่ขอยกเว้นภาษีไปใช้เป็นวัตถุดิบหรือส่วนประกอบในการผลิตสินค้าของตนแจ้งสูตรการผลิตหรือกรรมวิธีการผลิต เพื่อประกอบการพิจารณาคำขอตามข้อ ๓ต่อสรรพสามิตพื้นที่ตามแบบท้ายประกาศนี้ ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่หรือผ่านระบบเครือข่ายอินเทอร์เน็ตที่เว็บไซต์กรมสรรพสามิต ๕ ก่อนนำสินค้าที่ได้รับยกเว้นภาษีออกจากโรงอุตสาหกรรมหรือก่อนขนสินค้าออกจากอารักขาของศุลกากรให้ผู้ประกอบอุตสาหกรรมหรือผู้นำเข้าตามข้อ ๓ แจ้งเจ้าพนักงานสรรพสามิตตามแบบภส. ๐๕ - ๐๔ ฉบับที่ใช้กำกับไปกับการขนสินค้าพร้อมหลักฐานประกอบ ณสำนักงานสรรพสามิตพื้นที่แห่งท้องที่ที่โรงอุตสาหกรรมหรือท้องที่ที่สำนักงานศุลกากรหรือด่านศุลกากรที่นำเข้าหรือด่านศุลกากรที่มีการดำเนินพิธีการตรวจปล่อยสินค้าตั้งอยู่แล้วแต่กรณี หรือผ่านระบบเครือข่ายอินเทอร์เน็ตที่เว็บไซต์กรมสรรพสามิตhttp:// เพื่อทำการตรวจสอบความถูกต้องของเอกสารหลักฐานในกรณีสินค้าที่นำออกจากโรงอุตสาหกรรมหรือออกจากอารักขาของศุลกากรไม่ตรงตามจำนวนหรือปริมาณที่ได้รับอนุมัติให้ได้รับยกเว้นภาษีเฉพาะตามจำนวนหรือปริมาณของสินค้าที่นำออกจากโรงอุตสาหกรรมหรืออารักขาของศุลกากรตามที่ตรวจสอบจริงแต่ไม่เกินจำนวนหรือปริมาณที่ได้รับอนุมัติตามข้อ ๓กรณีสินค้าน้ำมันและผลิตภัณฑ์น้ำมันและสุราที่บรรจุใส่ภาชนะถังที่ติดตั้งบนหรือท้ายยานพาหนะก่อนนำสินค้าที่ได้รับยกเว้นภาษีออกจากโรงอุตสาหกรรมหรือก่อนขนสินค้าออกจากอารักขาของศุลกากรให้ผู้ประกอบอุตสาหกรรมหรือผู้นำเข้าตามข้อ ๓ แจ้งให้เจ้าพนักงานสรรพสามิตที่อยู่ประจำโรงอุตสาหกรรมหรือเจ้าพนักงานสรรพสามิตณ สถานที่ตามข้อ ๓ แล้วแต่กรณี ตามแบบ ภส. ๐๕ - ๐๔ ฉบับที่ใช้กำกับไปกับการขนสินค้าหรือผ่านระบบเครือข่ายอินเทอร์เน็ตที่เว็บไซต์กรมสรรพสามิต เพื่อทำการตรวจสอบความถูกต้องและผนึกดวงตรากรมสรรพสามิตที่ท่อทางรับ - จ่ายของภาชนะบรรจุถังที่ติดตั้งบนหรือท้ายยานพาหนะพร้อมให้ระบุหมายเลขประจำดวงตรากรมสรรพสามิตในข้อ7 ของแบบ ภส. ๐๕ - ๐๔ เมื่อเจ้าพนักงานสรรพสามิตที่อยู่ประจำโรงอุตสาหกรรมหรือเจ้าพนักงานสรรพสามิตณ สถานที่ตามข้อ ๓ ตรวจสอบความถูกต้องของสินค้าที่ได้รับยกเว้นภาษีแล้วให้บันทึกผลการตรวจสอบตามแบบ ภส. ๐๕ - ๐๔ และลงนามในข้อ ๗ ของแบบไว้เป็นหลักฐานเพื่อให้ผู้ประกอบอุตสาหกรรมหรือผู้นำเข้าตามข้อ ๓ ใช้เป็นหลักฐานเอกสารกำกับไปกับการขนสินค้าและให้สำเนาส่งสรรพสามิตพื้นที่ที่อนุมัติยกเว้นภาษีตามข้อ ๓ เพื่อเป็นหลักฐานในการตรวจสอบกรณีการขนสุราตามความในข้อ ๕ วรรคสามถ้าภาชนะที่ใช้บรรจุสุราไม่ใช่ภาชนะถังที่ติดตั้งบนหรือท้ายยานพาหนะต้องได้รับการตรวจวัดและรับรองขนาดความจุของภาชนะจากเจ้าพนักงานสรรพสามิตก่อนเว้นแต่กรณีนำเข้ามาในราชอาณาจักรทั้งภาชนะซึ่งระบุปริมาตรความจุที่ฉลากปิดภาชนะบรรจุสุราไว้อย่างชัดเจนโดยตรวจสอบและยืนยันได้กรณีสินค้าอื่นนอกจากสินค้าน้ำมันและผลิตภัณฑ์น้ำมันและสุราสรรพสามิตพื้นที่จะสั่งให้ตรวจสอบสินค้าหรือสั่งให้ดำเนินการใด ๆกับสินค้านั้นเพื่อพิสูจน์หรือแสดงว่าเป็นสินค้าที่ได้รับยกเว้นภาษีก็ได้ข้อ ๖ การขนสินค้าที่ได้รับยกเว้นภาษีออกจากโรงอุตสาหกรรมหรือออกจากอารักขาของศุลกากรให้ผู้ประกอบอุตสาหกรรมหรือผู้นำเข้าที่ได้รับอนุมัติตามข้อ๓ ใช้เอกสารตามแบบ ภส. ๐๕ - ๐๔ ซึ่งเจ้าพนักงานสรรพสามิตได้ลงนามตามข้อ ๕เรียบร้อยแล้วกำกับไปกับสินค้าดังกล่าวด้วยข้อ ๗ ก่อนนำสินค้าที่ได้รับยกเว้นภาษีเข้าไปในโรงอุตสาหกรรมให้ผู้ประกอบอุตสาหกรรมที่จะนำสินค้านั้นไปใช้เป็นวัตถุดิบหรือส่วนประกอบในการผลิตสินค้าของตนแจ้งเจ้าพนักงานสรรพสามิตตามแบบภส. ๐๕ - ๐๔ฉบับที่ใช้กำกับไปกับการขนสินค้าพร้อมหลักฐานประกอบ ณสำนักงานสรรพสามิตพื้นที่แห่งท้องที่ ที่โรงอุตสาหกรรมตั้งอยู่หรือผ่านระบบเครือข่ายอินเทอร์เน็ตที่เว็บไซต์กรมสรรพสามิต วรรคสาม เพื่อทำการตรวจสอบจำนวนหรือปริมาณน้ำมันหรือผลิตภัณฑ์น้ำมันหรือสุราที่ได้รับยกเว้นภาษีก่อนนำเข้าไปในโรงอุตสาหกรรมของตนโดยก่อนทำลายจะต้องตรวจสอบว่ามีสภาพผิดปกติหรือไม่หากปรากฏว่ามีสภาพผิดปกติให้รายงานต่อสรรพสามิตพื้นที่ที่อนุมัติยกเว้นภาษีตามข้อ๓ ทราบเมื่อเจ้าพนักงานสรรพสามิตได้ตรวจสอบความถูกต้องของสินค้าที่ได้รับยกเว้นภาษีตามแบบภส. ๐๕ - ๐๔ และลงนามในข้อ ๘ ของแบบแล้วให้สำเนาแบบดังกล่าวส่งให้สรรพสามิตพื้นที่ที่อนุมัติยกเว้นภาษีตามข้อ ๓และสรรพสามิตพื้นที่ที่โรงอุตสาหกรรมตั้งอยู่ทราบข้อ ๘ ผู้ประกอบอุตสาหกรรมที่นำสินค้าที่ได้รับยกเว้นภาษีไปใช้เป็นวัตถุดิบหรือส่วนประกอบในการผลิตสินค้าของตนต้องแจ้งรายละเอียดเกี่ยวกับสินค้าดังกล่าวตามแบบรายงานสินค้าที่ขอยกเว้นภาษีท้ายประกาศนี้พร้อมกับการยื่นแบบรายการภาษีและชำระภาษีหรือในกรณีที่เป็นการส่งสินค้าออกนอกราชอาณาจักรหรือนำเข้าไปในเขตปลอดอากรให้ยื่นแบบรายการภาษีพร้อมกับการขอยกเว้นภาษีหรือคืนภาษีข้อ ๙ กรณีที่มีการยกเว้นภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้าแล้วหากในภายหลังปรากฏกรณีดังต่อไปนี้ ให้ผู้ได้รับยกเว้นภาษีมีหน้าที่ต้องเสียภาษี(๑) ในการขนสินค้าที่ได้รับยกเว้นภาษี หากผู้ได้รับยกเว้นภาษีหรือผู้ประกอบอุตสาหกรรมตามข้อ๓ ไม่ปฏิบัติตามวิธีการที่อธิบดีกำหนดเกี่ยวกับการขนสินค้าให้ผู้ได้รับยกเว้นภาษีมีหน้าที่ต้องเสียภาษีสำหรับสินค้าที่ขนไม่ถูกต้องตามวิธีการดังกล่าวในอัตราภาษีที่ใช้บังคับอยู่ ณ วันที่ความรับผิดในอันจะต้องเสียภาษีเกิดขึ้น(๒)สินค้าที่ได้รับยกเว้นภาษีสูญหายหรือขาดจำนวนไปจากจำนวนที่นำออกจากโรงอุตสาหกรรมหรือคลังสินค้าทัณฑ์บน แล้วแต่กรณีให้ผู้ได้รับยกเว้นภาษีมีหน้าที่ต้องเสียภาษีสำหรับสินค้าที่สูญหายหรือขาดจำนวนไปนั้นในอัตราภาษีที่ใช้บังคับอยู่ ณ วันที่ความรับผิดในอันจะต้องเสียภาษีเกิดขึ้น เว้นแต่จะพิสูจน์ได้ว่าสินค้านั้นได้สูญหายหรือขาดจำนวนไปเพราะเหตุสุดวิสัยหรือเป็นไปตามธรรมชาติหรือขาดจำนวนไปเพราะยังมิได้นำออกจากโรงอุตสาหกรรมหรือคลังสินค้าทัณฑ์บนแล้วแต่กรณี(๓) ในกรณีที่สินค้าที่ได้รับการยกเว้นภาษีเป็นน้ำมันและผลิตภัณฑ์น้ำมันหรือสุรากลั่นชนิดสุราสามทับหากสูญหายหรือขาดจำนวนไปเกินกว่าร้อยละศูนย์จุดห้าของจำนวนที่นำออกจากโรงอุตสาหกรรมหรือคลังสินค้าทัณฑ์บนแล้วแต่กรณี ให้ผู้ได้รับยกเว้นภาษีมีหน้าที่ต้องเสียภาษีสำหรับสินค้านั้นตามชนิดและจำนวนที่สูญหายหรือขาดจำนวนไปในอัตราภาษีที่ใช้บังคับอยู่ ณวันที่ความรับผิดในอันจะต้องเสียภาษีเกิดขึ้นเว้นแต่จะพิสูจน์ได้ว่าสินค้านั้นได้สูญหายหรือขาดจำนวนไปเพราะเหตุสุดวิสัย หรือเป็นไปตามธรรมชาติหรือกรณีขาดจำนวนไปเพราะยังมิได้นำออกจากโรงอุตสาหกรรมหรือคลังสินค้าทัณฑ์บนแล้วแต่กรณี(๔)ผู้ประกอบอุตสาหกรรมที่นำสินค้าที่ได้รับการยกเว้นภาษีไปใช้เป็นวัตถุดิบหรือส่วนประกอบในการผลิตสินค้าของตนต้องนำสินค้าออกจากโรงอุตสาหกรรมหรือคลังสินค้าทัณฑ์บนภายในระยะเวลาหนึ่งปีนับแต่วันที่ความรับผิดในอันจะต้องเสียภาษีของสินค้าที่นำไปใช้เป็นวัตถุดิบหรือส่วนประกอบในการผลิตสินค้าเกิดขึ้นเว้นแต่อธิบดีจะประกาศกำหนดระยะเวลาไว้เป็นอย่างอื่นและหากไม่ปฏิบัติตามระยะเวลาที่กำหนดให้ผู้ได้รับยกเว้นภาษีมีหน้าที่ต้องเสียภาษีสำหรับสินค้าที่มิได้ปฏิบัติตามนั้นในอัตราภาษีที่ใช้บังคับอยู่ณ วันที่ความรับผิดในอันจะต้องเสียภาษีเกิดขึ้นเว้นแต่จะมีเหตุสุดวิสัยและได้รับอนุมัติจากอธิบดีให้ขยายระยะเวลาการนำสินค้าออกจากโรงอุตสาหกรรมหรือคลังสินค้าทัณฑ์บนข้อ ๑๐ ให้ผู้ประกอบอุตสาหกรรมที่นำสินค้าที่ได้รับการยกเว้นภาษีไปใช้เป็นวัตถุดิบหรือส่วนประกอบในการผลิตสินค้าจัดทำบัญชีประจำวันตามแบบ ภส. ๐๕ - ๐๔/๑ และงบเดือนแสดงรายการเกี่ยวกับสินค้าที่ได้รับการยกเว้นภาษีตามแบบภส. ๐๕ - ๐๔/๒ ท้ายประกาศนี้และยื่นงบเดือนดังกล่าวต่อสรรพสามิตพื้นที่แห่งท้องที่ที่โรงอุตสาหกรรมตั้งอยู่ภายในวันที่สิบห้าของเดือนถัดจากเดือนที่นำสินค้าที่ได้รับยกเว้นภาษีไปใช้เป็นวัตถุดิบหรือส่วนประกอบในการผลิตสินค้าและให้สำเนาส่งสำนักงานสรรพสามิตพื้นที่ที่อนุมัติยกเว้นภาษีตามข้อ ๓แล้วแต่กรณีทราบ หรือผ่านระบบเครือข่ายอินเทอร์เน็ตที่เว็บไซต์กรมสรรพสามิต ๑๑ ให้ผู้อำนวยการสำนักมาตรฐานและพัฒนาการจัดเก็บภาษี๑ หรือผู้อำนวยการสำนักมาตรฐานและพัฒนาการจัดเก็บภาษี ๒ตามสินค้าที่อยู่ในกำกับดูแลรับผิดชอบ แล้วแต่กรณีเป็นผู้รักษาการ มีอำนาจวินิจฉัยสั่งการ และวางแนวทางปฏิบัติตามประกาศนี้ข้อ ๑๒ การใดอยู่ระหว่างการดำเนินการตามระเบียบกรมสรรพสามิตว่าด้วยการยกเว้นภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้าพ.ศ. ๒๕๕๓ ลงวันที่ ๑ กุมภาพันธ์ พ.ศ. ๒๕๕๓ ให้ดำเนินการให้แล้วเสร็จสำหรับการดำเนินการต่อไปให้เป็นไปตามที่กำหนดในประกาศนี้การดำเนินการใด ๆ ตามระเบียบกรมสรรพสามิตว่าด้วยการยกเว้นภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้าพ.ศ. ๒๕๕๓ ลงวันที่ ๑ กุมภาพันธ์ พ.ศ. ๒๕๕๓ ที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๑๓ ประกาศนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. คำขอยกเว้นภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้าตามมาตรา๑๐๖ (ภส.๐๕ - ๐๔)๒. แบบแจ้งสูตรหรือกรรมวิธีการผลิต๓. รายงานสินค้าที่ขอยกเว้นภาษีเพื่อใช้เป็นวัตถุดิบหรือส่วนประกอบในการผลิตสินค้า๔. งบเดือนแสดงรายการเกี่ยวกับสินค้าที่ได้รับการยกเว้นภาษี (ภส.๐๕ -๐๔/๒)๕. บัญชีประจำวันแสดงการรับ-จ่ายสินค้าที่ได้รับการยกเว้นภาษีที่นำไปใช้เป็นวัตถุดิบในการผลิตสินค้า(ภส.๐๕ - ๐๔/๑)(ดูข้อมูลจากภาพกฎหมาย)พัชรภรณ์/จัดทำ๑ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๙๒ (เล่มที่ ๑)/๒๔ พฤษภาคม๒๕๖๑